*Lēmuma projekts*

**Par grozījumiem Alūksnes novada pašvaldības domes 29.09.2022. noteikumos Nr. 4/2022 “Kārtība, kādā sadala valsts budžeta mērķdotāciju Alūksnes novada pašvaldības vispārējās izglītības iestādēm pedagogu darba samaksai”**

Pamatojoties uz Valsts pārvaldes iekārtas likuma 72. panta pirmās daļas 2. punktu, Pašvaldību likuma 4. panta pirmās daļas 4. punktu, 10. panta pirmās daļas ievaddaļu, 50. panta pirmo daļu, Izglītības likuma 18. panta trešo daļu, 2022. gada 21. jūnija Ministru kabineta noteikumiem Nr. 376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, 2016. gada 5. jūlija Ministru kabineta noteikumiem Nr. 445 “Pedagogu darba samaksas noteikumi”,

Veikt grozījumus Alūksnes novada pašvaldības domes 29.09.2022. noteikumos Nr. 4/2022 “Kārtība, kādā sadala valsts budžeta mērķdotāciju Alūksnes novada pašvaldības vispārējās izglītības iestādēm pedagogu darba samaksai”:

1. 7.punktā svītrot tekstu “un sabiedrības līdzdalību”,
2. 10.2. apakšpunktā pirms vārda “grupām” ievietot vārdu “klašu”,
3. 10.3.3. apakšpunktu izteikt jaunā redakcijā:

“10.3.3. aprēķinā piemēro:

10.3.1.1.pedagogu darba samaksas noteikumos noteikto zemāko mēneša algas likmi;

10.3.1.2.izglītības iestāžu vadītājiem pa vienu pozīciju augstāku noteikumos noteikto zemāko mēneša algas likmi;”,

1. 10.3.4. apakšpunktā svītrot tekstu “un VSAOI”, tekstu “Alūksnes pilsētas sākumskolai” aizstāt ar tekstu “Izglītības pārvaldei”,
2. 10.3.5. apakšpunktu izteikt jaunā redakcijā:

“10.3.5. aprēķina pedagogu darba samaksai nepieciešamo finansējumu ņemot vērā izglītības iestādes apstiprinātu mācību priekšmetu un klases stundu plānu, kas saskaņots ar Izglītības pārvaldi, speciālos noteikumos noteikto mācību stundu proporciju un valsts ģimnāzijas pedagogiem noteiktās piemaksas apmēru, iegūto rezultātu salīdzina ar pēc speciāliem noteikumiem aprēķināto finansējumu pedagogu darba samaksai un negatīva rezultātā gadījumā starpību pārdala proporcionāli skolēnu skaitam izglītības iestādēs no pārējām izglītības iestādēm aprēķinātā finansējuma;”,

1. svītrot 12.1. apakšpunktu,
2. papildināt noteikumus ar jaunu sadaļu šādā redakcijā:

“**III1. Mērķdotācijas sadale par izglītības programmu īstenošanu valsts valodā mazākumtautību izglītojamajiem pedagogu darba samaksai un valsts sociālās apdrošināšanas obligātajām iemaksām**

12. 1 Mērķdotāciju izglītības iestādēm pedagogu darba samaksai par izglītības programmu īstenošanu valsts valodā mazākumtautību izglītojamajiem sadala atbilstoši speciālajos noteikumos noteiktajā kārtībā un apmērā.”,

1. 13.1.punktu izteikt jaunā redakcijā:

“13.1. nodrošina kārtības par mērķdotācijas sadali pedagogu darba samaksai un VSAOI attiecīgajā izglītības iestādē izstrādi (turpmāk – kārtība), tajā paredzot:

13.1.1. ne vairāk kā 15 % no iestādei aprēķinātā finansējuma izlieto iestādes vadītāja un vietnieku darba samaksai;

13.1.2. ne mazāk kā 7% no iestādei aprēķinātā finansējuma izlieto atbalsta personāla (izglītības iestādes bibliotekārs, skolotājs logopēds, izglītības psihologs, speciālais pedagogs, pedagogs karjeras konsultants, pedagoga palīgs) darba samaksai, ievērojot speciālajos noteikumos noteikto proporciju starp stundu/nodarbību vadīšanu un citu pienākumu veikšanu;

13.1.3. izglītības iestādes mācību plānā paredzēto pedagogu mācību stundu vadīšanas un citu pienākumu apmaksu no kopējās darba slodzes nedēļā iestādei apstiprinātā finansējuma ietvaros, ievērojot speciālajos noteikumos noteikto proporciju starp stundu/nodarbību vadīšanu un citu pienākumu veikšanu;

13.1.4. piemaksu par darbu īpašos apstākļos;

13.1.5. rezerves fonda veidošanu un apmēru, nepārsniedzot speciālajos noteikumos noteikto, paredzot finansējumu pedagogu aizvietošanai slimības laikā, maternitātes pabalsta izmaksai, mājas apmācības noteikšanai ilgstoši slimojošam izglītojamam, pedagogu atvaļinājumu kompensācijām, piemaksām par papildu pedagoģisko darbu, atlaišanas pabalstiem u.c. gadījumiem;

13.1.6. kritērijus pedagogu darba algas likmes paaugstināšanai un tās apmēru, ja to pieļauj apstiprinātais finansējums;”

1. Lēmumu piemērot no 2023.gada 1.septembra.